Enamik Läänemeres talvitunud kirjuhahkadest on seda teinud Eesti rannikuvetes. 100-300-isendilisi salku on regulaarselt nähtud alates 1975. a. Suuri talvitusseltsinguid on alates 1990. a  talvest nähtud Loode-Saaremaal, nende maksimaalne arvukus küündis 1992. ja 1994. a vastavalt 5000 ja 4800 linnuni. 1992. a alates on arvukus langenud. Kirjuhahkade arvukus, mida aastail 1991-1996 hinnati 3000-5000 isendini, on nüüdseks kahanenud 1500-2000 isendini.